පාර්ලිමේන්තුව වාර අවසාන කෙරුණද, බැඳුම්කර වංචාව සම්බන්ධයෙන් කෝප් කමිටුව සිදු කරන විමර්ශන නොකඩවා ඉදිරියටත් සිදු කරන බව අමාත්‍ය දිනේෂ් ගුණවර්ධන මහතා පවසනවා.ශ්‍රී ලංකා පොදුජන පෙරමුණට සහය දක්වන පක්ෂ වල නායකයින් සමඟ අද පැවති සාකච්ඡාවකින් අනතුරුව මාධ්‍යවේදීන් නැගු ප්‍රශ්නයකට පිළිතුරු ලබාදෙමින් ඔහු මේ බව සඳහන් කළා.ශ්‍රී ලංකා පොදුජන පෙරමුණට සහය දක්වන පක්ෂවල නායකයින්ගේ සාකච්ඡාවක් ජනාධිපති ගෝඨාභය රාජපක්ෂ මහතාගේ සහ අග්‍රාමාත්‍ය මහින්ද රාජපක්ෂ මහතාගේ ප්‍රධානත්වයෙන් විජේරාම පෙදෙසේ පිහිටි නිවසේදී අද පස්වරුවේ පැවැත්වුණා.